
	[bookmark: nev]KÖBLI KITTI
Neveléstudományi MA
MA, 1. félév
Pécsi Tudományegyetem
Bölcsészettudományi Kar
	






Témavezető:
	Dr. Di Blasio Barbara
egyetemi adjunktus, PTE BTK




A fejlesztő pedagógus felelőssége tanulási zavarok korai felismerésében

Dolgozatom tárgyaként a fejlesztő pedagógus szerepének és a tanulási zavar témakörének tisztázását és bemutatását tűztem ki célul. A fogalmak értelmezése, a tanulási zavarok fajtái, kialakulásuk és jellemzőik kerülnek fókuszba. A téma további aktualitását adja, hogy a fejlesztő pedagógusi munkakör törvényi szabályozása éppen változóban van.
Munkámat leginkább az összegzés jellemzi, de interjúkon keresztül szélesebb kitekintésre is törekedtem. A vonatkozó témakörre sokoldalú ismereteket próbáltam koherensen összegyűjteni.
Dolgozatommal a tanulási zavarral küzdő gyermekekkel foglalkozó fejlesztő pedagógus szerepét és felelősségét szeretném hangsúlyozni, amely különös figyelmet érdemel a zavarok korai felismerésében, azonosításában és gondozásában. A tanulási zavar fogalmának tisztázása érdekében az elmúlt 50 év magyar nyelven megjelent szakirodalmában tekintettem át a meghatározásokat. A legkülönbözőbb megközelítések szintetizálásával szeretnék rámutatni a téma bonyolultságára és összetettségére.
A tanulási zavar típusait két fő és több alcsoportra bontva,a részképességzavarok (kognitív funkciók és motorikum zavara), valamint a komplex tanulási zavarok (diszlexia, diszgráfia, diszkalkulia) kialakulási okait és tüneteit összegyűjtve mutatom be.
Napjainkban tudományos szempontból kiemelkedően érdekes, és pedagógiai aspektusból fontos téma áttekintésével szeretnék hozzájárulni a pedagógia szakon szerzett eddigi ismereteimhez, esetleges segítséget nyújtva a téma iránt érdeklődő tanárszakos hallgatóknak. Mindezek feldolgozásához a szakterület iránt érzett elkötelezettségem és céltudatosságom nagyban hozzásegített.



